[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.10.2009

COM(2009) 531 végleges

2009/0150 (CNS)

Javaslat:

A TANÁCS HATÁROZATA

az Örményországnak nyújtott makroszintű pénzügyi támogatásról

{SEC(2009)1324}

INDOKOLÁS

A JAVASLAT HÁTTERE |

11 | A javaslat okai és céljai A Bizottság vissza nem térítendő támogatás és hitel formájában nyújtandó makroszintű pénzügyi támogatásra (MPT) tesz javaslatot Örményország esetében, az ország gazdasági kiigazításának támogatása, valamint külső fizetési mérlegének és az IMF által meghatározott költségvetési szükségleteinek finanszírozása céljából. A javasolt segítségnyújtás támogatja a hatóságok gazdasági programját, a költségvetés és a külkereskedelmi mérleg fenntarthatóságának biztosítása érdekében. Hozzájárul ahhoz, hogy Örményország kezelni tudja a világméretű pénzügyi válság következményeit. A javasolt közösségi makroszintű pénzügyi támogatás kiegészíti a Nemzetközi Valutaalappal kötött és 2009. március 3-án annak igazgatótanácsa által módosított készenléti megállapodás keretében előirányzott támogatást, valamint a Világbank által a költségvetés finanszírozásának támogatásához nyújtandó hitelt. A közösségi makroszintű pénzügyi támogatás rendkívüli és időben korlátozott lesz, nyújtása feltételekhez – különösen a jelenlegi IMF-program végrehajtása terén elért előrelépéshez és e támogatáshoz kapcsolódó gazdaságpolitikai feltételek sikeres teljesítéséhez – kötött. A 2010-re megállapított finanszírozási szükségletek fényében fontos, hogy az Örményországnak nyújtandó közösségi makroszintű pénzügyi támogatás folyósítására a 2010–2011 közötti időszakban sor kerüljön. |

120 | Háttér-információk A világméretű gazdasági visszaesésnek és az orosz gazdaság különösen gyors romlásának jelentős hatása volt Örményország gazdasági tevékenységére, amely 2008 utolsó negyedéve óta zsugorodik. A hat éven át tartó kétszámjegyű növekedés főként az átutalásokon és az Oroszországból beáramló közvetlen tőkebefektetésen alapult, de ezután az örmény gazdaság növekedése a 2007. évi 13,7%-ról 2008-ban 6,8%-ra esett vissza. Az örmény gazdaság kulcsfontosságú ágazataira, így a kohászatra és a gyémántfeldolgozásra is jelentősen hatott a válság, miközben az exportbevételek csökkentek és ez a folyó fizetési mérleg romlását eredményezte, GDP-arányosan a 2007. évi 6,4%-ról 2008-ban 11,3%-ra. Az örmény valuta 2008-ban viszonylag stabil maradt, részben a központi bank beavatkozása miatt (ez 2009 januárjáig a tartalékok 20%-os csökkenéséhez vezetett); mivel azonban a gazdaság teljesítménye 2009-ben folyamatosan romlott, a hatóságok március elején visszatértek a teljes mértékben lebegő árfolyamhoz, lehetővé téve az örmény dram tényleges leértékelését az euróhoz és az USA dollárhoz képest, körülbelül 22%-kal. Ugyanekkor az IMF 540 millió USD összegű 28 hónapos készenléti megállapodást hagyott jóvá Örményország támogatása céljából, hogy az ország kezelni tudja a romló gazdasági környezetet és biztosítsa a lebegő árfolyamra való zökkenőmentes átállást. Bár a leértékelés negatív hatása nagyrészt tompult és a bankrendszer stabil maradt, 2009 első hat hónapjában drámaian romlott a gazdasági helyzet és a GDP az előző évihez képest 16,3%-kal szűkült. Az ipar kibocsátása 11,5%-kal zsugorodott, miközben az építőipar visszaesése 53,5%-os volt. A gazdaság visszaesése komoly pótlólagos állami finanszírozási igényt teremtett, mivel a bevételek 2009 első öt hónapjában az előző évihez képest 33%-kal csökkentek, és a hatóságoknak a kisebb jelentőségű kiadások elhalasztása ellenére sem sikerült elérniük a költségvetési hiányra vonatkozóan kitűzött célt. Ezért a költségvetési hiány 2009-ben a jelentős megszorítások ellenére is várhatóan a GDP körülbelül 6,5%-a lesz, és az IMF által eredetileg megállapított forrásokból valószínűleg nem fedezhető. Ennek eredményeként az IMF igazgatótanácsa 2009. június 22-én az örmény hatóságok kérésére jóváhagyta az ország által a készenléti megállapodás keretében igénybe vehető keret növelését körülbelül 250 millió USD összeggel (a kvóta 180%-a). Az IMF készenléti megállapodásának első felülvizsgálatakor (amelyet 2009. június 22-én hagytak jóvá) az előrejelzések 2009-re a reál-GDP 9,5%-os csökkenésével számoltak[1], amely jelentős fordulat az előző évek növekedési rátáihoz képest és az előrejelzések szerint Örményország gazdasági kilátásai is lényegesen romlanak a készenléti megállapodás jóváhagyásának időpontjában várthoz képest. A legújabb, július közepi mutatók azt jelzik, hogy a gazdaság visszaesése a módosított júniusi feltételezéseknél még súlyosabb. A gazdaság romlása 2009 márciusához képest a külső finanszírozási szükséglet jelentős szélesedéséhez is vezetett. Ez az exportbevételek, az átutalások és a közvetlen külföldi tőkebefektetések sokkal súlyosabb csökkenésének az eredménye, az árfolyam 2009. márciusi leértékelése ellenére. 2009 első hat hónapjában a külkereskedelmi forgalom az előző évihez képest 31,5%-kal szűkült, az export 45,9%-kal, az import pedig 27,5%-kal esett vissza. 2009. január és május között – 2008 azonos időszakával összehasonlítva – az átutalások 30%-kal csökkentek, bár a későbbi adatok azt jelzik, hogy a csökkenés valószínűleg még meredekebb. A mostani becslések szerint az export és az átutalások is 10–20%-kal esnek vissza 2009-ben és 2010-ben egyaránt, ami 2009-ben a folyó fizetési mérleg hiányának a GDP 13%-át kitevő szélesedésével jár, az árfolyam leértékelése ellenére. |

130 | Meglévő rendelkezések a javaslat által érintett területen Nincs |

140 | Összhang az Unió egyéb szakpolitikáival és célkitűzéseivel Örményország az európai szomszédságpolitika keretében az EU egyik partnerországa. Az EU és Örményország közötti európai szomszédságpolitikai cselekvési tervet 2006 novemberében fogadták el ötéves időszakra. Az Európai Unió alapvető érdeke, hogy keleti határain biztosítható legyen a stabilitás, a jobb irányítás és a gazdasági fejlődés. Ezért az Európai Bizottság javaslatot dolgozott ki a keleti partnerség létrehozása céljából. Az EU és a hat partnerország 2009. május 7-én a prágai csúcstalálkozón indította útjára hivatalosan a keleti partnerséget. |

KONZULTÁCIÓ AZ ÉRDEKELTEKKEL; HATÁSVIZSGÁLAT |

Konzultáció az érdekelt felekkel |

219 | A Bizottság szolgálatai e bizottsági javaslat elkészítése közben a támogatási igény megvitatása céljából kapcsolatot tartottak az örmény hatóságokkal és a Nemzetközi Valutaalappal. A Bizottság a javaslat benyújtása előtt konzultált a Gazdasági és Pénzügyi Bizottsággal, amely nem emelt kifogást a javaslattal szemben. A tanácsi határozat elfogadása után a Bizottság szolgálatai megtárgyalják az egyetértési megállapodást, a vissza nem térítendő támogatásról szóló megállapodást és a hitelmegállapodást az örmény hatóságokkal, amelyben részletesen meghatározzák a támogatás végrehajtási módját. |

Szakértői vélemények összegyűjtése és felhasználása |

229 | A Bizottság által kijelölt külső szakértők közreműködésével fog elkészülni az Örményország államháztartási folyamatainak és adminisztratív ellenőrzésének minőségét és megbízhatóságát vizsgáló működési értékelés. |

230 | Hatásvizsgálat A makroszintű pénzügyi támogatás azonnali hatást gyakorol Örményország fizetési mérlegére, ekképpen hozzájárul a gazdasági program végrehajtásával kapcsolatos pénzügyi terhek enyhítéséhez és a költségvetési hiány finanszírozásához. A makroszintű pénzügyi támogatás segíti továbbá az IMF-fel egyeztetett stabilizációs program általános célkitűzéseit, amelyek mindenekelőtt a külső kiigazítást, a külföldi tartalékok megerősítését, a hazai valutába és a bankrendszerbe vetett bizalom fenntartását és a szegények védelmét célozzák. Tekintve, hogy a költségvetési politika enyhítése nyomást gyakorolhat a fizetési mérlegre, a makroszintű pénzügyi támogatás egy része vissza nem térítendő támogatás lesz. E makrogazdasági célkitűzések eléréséhez projektfinanszírozás és/vagy technikai segítségnyújtás nem lenne megfelelő. Az Örményország esetében javasolt fizetésimérleg-támogatás a makrogazdasági stabilizációs programban tervezetteknek megfelelően hozzájárul a központi bank tartalékainak felépítéséhez. Mivel a költségvetési politika enyhítése nyomást gyakorolhat a fizetési mérlegre, a makroszintű pénzügyi támogatás egy része a költségvetési hiány finanszírozására is fordítható. A közösségi támogatás hozzájárul a hatóságok azon erőfeszítéséhez is, hogy végrehajtsák az EU–Örményország cselekvési tervben meghatározott rövid és középtávú szakpolitikákat. |

A JAVASLAT JOGI ELEMEI |

305 | A javaslat összefoglalása A Közösség Örményország számára legfeljebb 100 millió EUR összegű makroszintű pénzügyi támogatást nyújt. Annak fényében, hogy a gazdasági válság jelentősen sújtja Örményország gazdaságát és az ország koncessziós finanszírozásra jogosult (IDA – International Development Association – Nemzetközi Fejlesztési Társulás), a közösségi támogatás vissza nem térítendő támogatásból (35 millió EUR) és hitelből (65 millió EUR) áll. A támogatás hitelkomponense tekintetében a Bizottság felhatalmazást kap arra, hogy 65 millió EUR összegű hitelt vegyen fel a tőkepiacokon vagy pénzügyi intézményektől. A támogatást két részletben bocsátják rendelkezésre. A kölcsön maximális átlagos futamideje legfeljebb 15 év. A támogatást a Bizottság bonyolítja le, megállapodva az egyes részletek kifizetéséhez kapcsolódó speciális gazdaságpolitikai és pénzügyi feltételekről. A költségvetési rendelettel összeegyeztethető, csalás és egyéb szabálytalanságok elleni speciális rendelkezéseket megfelelőképpen figyelembe kell venni. A támogatás teljes mértékben összeegyeztethető az örmény gazdaságpolitikai dokumentumokban – így az IMF-fel egyeztetett 2009. évi gazdasági és pénzügyi politikákról szóló tájékoztatóban és a technikai egyetértési megállapodásban – korábban meghatározott makrogazdasági célokkal. Összeegyeztethető továbbá a 2006 novemberében elfogadott EU-Örményország cselekvési tervben megfogalmazott hosszabb távú szakpolitikai célkitűzésekkel is. A vissza nem térítendő támogatás és a kölcsön részleteinek folyósításához csatolt speciális gazdaságpolitikai feltételek tekintetében a Bizottság korlátozott számú területre kíván összpontosítani, ideértve különösen az államháztartás irányítását. A Bizottság mérlegelheti egyes meghatározó jelentőségű politikai területek figyelembevételét is, például az EU-Örményország cselekvési terv keretében meghatározott prioritásokat és az elért eredményekről szóló 2009. évi jelentést, illetve olyan intézkedéseket, amelyek a fent említett működési értékelés alapján szükségesnek bizonyulnak. |

310 | Jogalap A Szerződés 308. cikke |

329 | A szubszidiaritás elve A javaslat a Közösség kizárólagos hatáskörébe tartozik. Ebből következően a szubszidiaritás elve nem alkalmazható. |

Az arányosság elve A javaslat megfelel az arányosság elvének a következő okok miatt. |

331 | A támogatás összege – legfeljebb 100 millió EUR – megfelel Örményország 2009–2010. évi fennmaradó finanszírozási igénye 19%-ának az IMF-programmal összefüggésben, az IMF, a Világbank és az Asian Development Bank által nyújtott makrogazdasági támogatáson túl, és függetlenül az Európai Szomszédsági és Partnerségi Támogatási Eszköz (European Neighbourhood and Partnership Instrument (ENPI) keretében biztosított költségvetési támogatástól, amelynek felszabadítása ugyanabban az évben várható (a 2009-ben folyósított 12,3 millió EUR-t kitevő első részlet után 2010-ben 19,5 millió EUR). A Közösség általi jelentős teherviselés figyelembe veszi a jelenlegi rendkívüli helyzetet, vagyis azt, hogy a világméretű válságnak súlyos hatása van Örményország gazdaságára. |

A jogi aktus típusának megválasztása |

341 | Javasolt aktus: egyéb. |

342 | A makroszintű pénzügyi támogatási eszközről szóló keretszabályozás hiányában csupán a Szerződés 308. cikke szerinti eseti tanácsi határozatok állnak rendelkezésre e támogatás jogi eszközeként. |

KÖLTSÉGVETÉSI VONZATOK |

401 | A támogatás vissza nem térítendő komponensének (35 millió EUR) finanszírozása a 2009. évi kötelezettségvállalási előirányzatok 01 03 02. sorából (makrogazdasági támogatás) történik, kifizetésre legkorábban 2010-ben kerül sor. A Garanciaalapról szóló rendelettel[2] összhangban a 2010-ben folyósítandó 65 millió EUR összegű kölcsön feltöltésének 2012-ben lesz hatása és legfeljebb 5,85 millió EUR-t tesz ki. |

KIEGÉSZÍTő INFORMÁCIÓK |

Felülvizsgálatra/módosításra/megszüntetésre vonatkozó rendelkezés |

533 | A javaslat korlátozott rendelkezésre állási időszakot határoz meg. |

E-11287 |

2009/0150 (CNS)

Javaslat:

A TANÁCS HATÁROZATA

az Örményországnak nyújtott makroszintű pénzügyi támogatásról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére,

tekintettel a Bizottság javaslatára[3],

tekintettel az Európai Parlament véleményére[4],

a Gazdasági és Pénzügyi Bizottsággal folytatott konzultációt követően,

mivel:

1. Az Örményország és az Európai Unió közötti kapcsolatok az európai szomszédságpolitika keretében fejlődnek. Az EU és Örményország 2006. november 14-én állapodott meg az európai szomszédságpolitika keretében végrehajtandó cselekvési tervről, amelyben meghatározták az EU és Örményország közötti kapcsolatok középtávú prioritásait és az ezekhez kapcsolódó szakpolitikákat, amelyek a tervek szerint mélyebb gazdasági integrációhoz vezetnek. Az Unió és Örményország közötti kapcsolatok keretét a nemrég elindított keleti partnerség is megerősítette.

2. 2008 második fele óta az örmény gazdaságot egyre nagyobb mértékben sújtja a nemzetközi pénzügyi válság, amelynek eredményeként csökken a kibocsátás, visszaesnek a költségvetési bevételek és növekszik a külső finanszírozási igény.

3. A Nemzetközi Valutalap (IMF) pénzügyi támogatást nyújt Örményország gazdaságának kiigazításához és helyreállításához. Az örmény hatóságok 2009 márciusában egyeztek meg a Nemzetközi Valutaalappal 540 millió USD összegű készenléti megállapodásról, amelynek célja a válság következtében az örmény gazdaságban szükségessé vált kiigazítás támogatása.

4. A gazdasági helyzet további romlását és a programot alátámasztó gazdasági feltételezések szükséges módosítását követően, valamint a nagyobb külső finanszírozási szükséglet miatt, Örményország és az IMF megállapodott az Alap által nyújtott támogatás 250 millió USD összeggel való növeléséről, amelyet az IMF igazgatótanácsa 2009. június 22-én jóváhagyott.

5. Az Európai Szomszédsági és Partnerségi Támogatási Eszköz keretében a Közösség 2009-ben és 2010-ben összesen 32 millió EUR összegű vissza nem térítendő költségvetési támogatás nyújtását tervezi.

6. Örményország a romló gazdasági helyzet és kilátások fényében további makroszintű közösségi pénzügyi támogatást kért.

7. Mivel a 2010. évi fizetési mérlegben továbbra is finanszírozási rés áll fenn, a makroszintű pénzügyi támogatás a jelenlegi rendkívüli körülmények között a kért segítségre adott megfelelő válasznak tekinthető az örmény gazdaság stabilizációjához a hatályos IMF-programmal összefüggésben. Ez a pénzügyi támogatás várhatóan hozzájárul a költségvetés finanszírozási szükségletének csökkentéséhez is.

8. A Közösség ezen pénzügyi támogatáshoz kapcsolódó pénzügyi érdekeinek hatékony védelme céljából elő kell írni, hogy Örményország hozzon megfelelő intézkedéseket az e támogatáshoz kapcsolódó csalás, korrupció és egyéb szabálytalanságok megelőzése és az ellenük való küzdelem vonatkozásában, valamint rendelkezni kell a Bizottság által végzett ellenőrzésekről és a számvevőszék által végzett vizsgálatokról.

9. E közösségi pénzügyi támogatást képező összeg felszabadítása a költségvetési hatóság hatáskörének sérelme nélkül történik.

10. E támogatást a Bizottság kezeli a Gazdasági és Pénzügyi Bizottsággal együttműködve.

11. E határozat elfogadásához a Szerződés a 308. cikken kívül más jogalapot nem határoz meg,

A KÖVETKEZŐKÉPPEN HATÁROZOTT:

1. cikk

12. A Közösség kölcsön és vissza nem térítendő támogatás formájában makroszintű pénzügyi támogatást nyújt Örményországnak az ország gazdasági stabilizációjának támogatása és a hatályos IMF-programban meghatározott – a fizetési mérleghez és a költségvetéshez kapcsolódó – finanszírozási szükségletének enyhítése céljából.

13. A támogatás hitelkomponensének tőkeösszege legfeljebb 65 millió EUR, futamideje maximum 15 év. E célból a Bizottság felhatalmazást kap arra, hogy az Európai Közösség nevében hitelt vegyen fel a szükséges források megszerzéséhez.

14. A támogatás vissza nem térítendő komponense maximum 35 millió EUR-t tesz ki.

15. E közösségi pénzügyi támogatás folyósítását a Bizottság kezeli a Gazdasági és Pénzügyi Bizottsággal szorosan együttműködve és úgy, hogy az összhangban álljon az IMF és Örményország között létrejött megállapodásokkal és megegyezésekkel.

16. A Közösség pénzügyi támogatása a 2. cikk (1) bekezdésében említett egyetértési megállapodás hatálybalépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság a Gazdasági és Pénzügyi Bizottsággal folytatott konzultációt követően úgy határozhat, hogy legfeljebb egy évvel meghosszabbítja a rendelkezésre állási időszakot.

2. cikk

17. A Bizottság, a Gazdasági és Pénzügyi Bizottsággal folytatott konzultációt követően megállapodik az örmény hatóságokkal az egyetértési megállapodásba, a vissza nem térítendő támogatásról szóló megállapodásba, valamint a hitelmegállapodásba foglalandó, e közösségi makroszintű pénzügyi támogatáshoz kapcsolódó gazdaságpolitikai feltételekről. E feltételeknek összeegyeztethetőknek kell lenniük az IMF és Örményország közötti megállapodásokkal vagy megegyezésekkel. A támogatás részletes pénzügyi feltételeit a Bizottság és az örmény hatóságok között kötendő vissza nem térítendő támogatásról szóló megállapodásban és a hitelmegállapodásban kell meghatározni.

18. A közösségi pénzügyi támogatás végrehajtása során a Bizottság felügyeli a támogatás tekintetében alkalmazandó örmény pénzügyi megállapodások, igazgatási eljárások, valamint külső és belső ellenőrzési mechanizmusok megbízhatóságát.

19. A Bizottság rendszeres időközönként meggyőződik arról, hogy Örményország gazdaságpolitikája összhangban van a közösségi támogatás célkitűzéseivel, és hogy kellőképpen teljesülnek a megállapodás szerinti gazdaságpolitikai feltételek. Ennek során a Bizottság szorosan együttműködik a Nemzetközi Valutaalappal és a Világbankkal, és szükség esetén a Gazdasági és Pénzügyi Bizottsággal.

3. cikk

20. A Bizottság a közösségi pénzügyi támogatást két részletben bocsátja Örményország rendelkezésére, a (2) bekezdésben meghatározott feltételektől függően. A részletek nagyságát az egyetértési megállapodásban határozzák meg.

21. A Bizottság az egyetértési megállapodásban meghatározott gazdaságpolitikai feltételek megfelelő végrehajtásától függően, valamint a vissza nem térítendő támogatásról szóló megállapodásban és a hitelmegállapodásban meghatározott feltételeknek megfelelően dönt a részletek felszabadításáról. A második részlet folyósítására legkorábban három hónappal az első részlet felszabadítása után kerülhet sor.

22. A közösségi pénzeszközöket az Örmény Nemzeti Banknak fizetik ki. Az egyetértési megállapodásban jóváhagyandó előírásoktól – többek között a fennmaradó költségvetési finanszírozási szükségletek megerősítésétől – függően e pénzeszközök ellenértékét helyi pénznemben az örmény államkincstár, mint végső kedvezményezett számára lehet átutalni.

4. cikk

23. A hitelfelvételi és -nyújtási műveleteket euróban, egyazon értéknap alkalmazásával kell végrehajtani, és a Közösség ezek során nem lehet érintett lejárati határidők transzformálásában, árfolyam- vagy kamatkockázatokban vagy más kereskedelmi kockázatokban.

24. Amennyiben Örményország kéri, a Bizottság megteszi a szükséges lépéseket annak biztosítására, hogy a kölcsönfeltételek tartalmazzanak előtörlesztési záradékot, és hogy lehetőség legyen annak alkalmazására.

25. Örményország kérésére és amennyiben a körülmények lehetővé teszik a hitel kamatlábának csökkentését, a Bizottság részben vagy egészben refinanszírozhatja eredeti kölcsöneit, vagy átalakíthatja a megfelelő pénzügyi feltételeket. A refinanszírozási vagy átalakítási műveleteket az (1) bekezdésben megállapított feltételekkel összhangban kell elvégezni, és azok nem eredményezhetik az adott hitel átlagos futamidejének kiterjesztését vagy a refinanszírozás vagy átstrukturálás napján fennálló tőkeösszeg növekedését.

26. Az e határozat szerinti hitelfelvételi és -nyújtási műveletekhez kapcsolódó, a Közösség részéről felmerülő költségeket Örményország viseli.

27. A Gazdasági és Pénzügyi Bizottságot folyamatosan tájékoztatni kell a (2) és (3) bekezdésben említett műveletek fejleményeiről.

5. cikk

A közösségi pénzügyi támogatás végrehajtása az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendelettel[5] és végrehajtási szabályaival[6] összhangban történik. Az örmény hatóságokkal kötendő egyetértési megállapodás, a vissza nem térítendő támogatásról szóló, valamint a hitelmegállapodás mindenekelőtt rendelkezik az Örményország által meghozandó megfelelő intézkedésekről az e támogatást érintő csalás, korrupció és egyéb szabálytalanságok megelőzését és az ellenük való küzdelmet illetően. Rendelkeznek továbbá a Bizottság által végzett ellenőrzésről is – beleértve a helyszíni ellenőrzésekre és vizsgálatokra jogosult Európai Csalás Elleni Hivatalt – és adott esetben a Számvevőszék által végzett, helyszínen végrehajtott pénzügyi ellenőrzésekről.

6. cikk

A Bizottság minden év augusztus 31-ig benyújtja az Európai Parlamentnek és a Tanácsnak az e határozat előző évi végrehajtásának értékeléséről szóló jelentést. A jelentés megvilágítja a 2. cikk (1) bekezdésének megfelelően az egyetértési megállapodásban meghatározott szakpolitikai feltételek, Örményország aktuális gazdasági és költségvetési eredményei, valamint a Bizottságnak a folyósítási részletek felszabadítására vonatkozó határozata közötti összefüggést.

7. cikk

Ez a határozat az Európai Unió Hivatalos Lapjában való kihirdetésének napján lép hatályba.

Kelt Brüsszelben, […]-án/-én.

a Tanács részéről

az elnök

PÉNZÜGYI KIMUTATÁS

1. A JAVASLAT CÍME:

Örményországnak nyújtott makroszintű pénzügyi támogatás

2. TEVÉKENYSÉGALAPÚ IRÁNYÍTÁSI ÉS KÖLTSÉGVETÉS-TERVEZÉSI KERET

Érintett szakpolitikai terület(ek) és kapcsolódó tevékenység(ek):

01. cím – Gazdasági és pénzügyek, 03 – Nemzetközi gazdasági és pénzügyek

3. KÖLTSÉGVETÉSI TÉTELEK

3.1. Költségvetési tételek (működési tételek és kapcsolódó technikai és igazgatási segítségnyújtási tételek [korábban: BA-tételek]), beleértve a következő megnevezéseket:

01 03 02. jogcímcsoport – Makrogazdasági támogatás01 04 01 14 – „A garanciaalap feltöltése harmadik országok makroszintű pénzügyi támogatása céljából felvett közösségi kölcsönökhöz”

3.2. A fellépés és a pénzügyi hatás időtartama:

A támogatás kezdete 2010, várhatóan valamennyi folyósításra – két részletben – sor kerül 2010-ben. Mindazonáltal nem zárható ki a késedelem, amely meghosszabbíthatja a műveletet.

3.3. Költségvetési jellemzők:

Költségvetési tétel | Kiadás típusa | Új | EFTA-hozzájárulás | Csatlakozni kívánó országok hozzájárulásai | A pénzügyi keret fejezete |

01.04.01.14 | kötelező | diff. | NEM | NEM | NEM | 4. |

01. 03. 02 | Nem kötelező | diff. | NEM | NEM | NEM | 4. |

3.4. A támogatás hitelkomponense

01 04 01 14 – A garanciaalap feltöltése

A külső fellépésekre képzett garanciaalapot a garanciaalapról szóló módosított rendelettel összhangban kell feltölteni. E rendeletnek megfelelően az alapot nem a kölcsönnek a határozat időpontjában fennálló teljes összege, hanem csak az év végén kint lévő összeg alapján töltik fel. Az n. év kezdetén a feltöltés összegét a célösszeg és az alap n-1. év végén meglévő nettó eszközállományának különbségeként számítják. A feltöltés összege az n. évben kerül be az n+1. év előzetes költségvetésébe és ténylegesen az n+1. év elején fizetik ki egy ügylettel a „garanciaalap feltöltése” költségvetési sorból (01 04 01 14).

Ennek eredményeként az n-1. év végén az alap feltöltésének számításakor a ténylegesen folyósított összeg 9%-át (legfeljebb 5,85 millió EUR) veszik figyelembe a célösszegben.

01 04 01 04 – A harmadik országok makroszintű pénzügyi támogatása céljából felvett közösségi kölcsönökre vonatkozó európai közösségi garancia.

A hitelre (65 millió EUR) vonatkozó költségvetési garanciát jelző költségvetési tételt („p.m.”) csak a garancia tényleges lehívása esetén aktiválják. A költségvetési garanciát rendes körülmények között várhatóan nem hívják le.

4. FORRÁSOK ÁTTEKINTÉSE

4.1. Pénzügyi források

4.1.1. A kötelezettségvállalási előirányzatok és a kifizetési előirányzatok áttekintése

millió EUR (három tizedesjegyig)

Kiadás típusa | Szakasz száma | 2009 | 2010 | Összesen |

Működési kiadások[7] |

Kötelezettségvállalási előirányzatok | 8.1. | a | 99,000 | 107,000[8] |

Kifizetési előirányzatok | b | 110,000 | 111,0008 |

A referenciaösszegbe beletartozó igazgatási kiadások[9] |

Technikai és igazgatási segítségnyújtás (NDE) | 8.2.4. | c | 0 | 0 |

TELJES REFERENCIAÖSSZEG |

Kötelezettségvállalási előirányzatok | a+c | 0 | 0 |

Kifizetési előirányzatok | b+c | 0 | 0 |

A referenciaösszegbe bele nem tartozó igazgatási kiadások[10] |

Személyi és kapcsolódó kiadások (NDE) | 8.2.5. | d | 0 | 0 |

A referenciaösszegbe bele nem tartozó igazgatási kiadások, a személyi és kapcsolódó költségek kivételével (NDE) | 8.2.6. | e | 0 | 0 |

A fellépés indikatív összköltsége |

TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a+c+d+e | 99,000 | 107,0008 |

TELJES KIFIZETÉSI ELŐIRÁNYZAT, beleértve a személyi költséget | b+c+d+e | 110,000 | 111,0008 |

4.1.2. A pénzügyi programozással való összeegyeztethetőség

X A javaslat összeegyeztethető a jelenlegi pénzügyi programozással.

( A javaslat miatt a pénzügyi keret vonatkozó fejezetének átdolgozása szükséges.

( A javaslat miatt szükség lehet az intézményközi megállapodás[11] rendelkezéseinek alkalmazására (azaz a rugalmassági eszköz alkalmazására vagy a pénzügyi keret módosítására).

4.1.3. A bevételre gyakorolt pénzügyi hatás

X A javaslatnak nincs hatása a bevételre

( A javaslatnak van pénzügyi hatása – a bevételre gyakorolt hatása a következő:

4.2. Teljes munkaidős egyenértékben kifejezett személyi állomány (beleértve a tisztviselőket, az ideiglenes és a külső személyi állományt) – a részleteket lásd a 8.2.1. pontnál

Éves szükséglet | 2009 | 2010 |

A személyi állomány teljes létszáma | 1/3 | 1/3 |

5. JELLEMZŐK ÉS CÉLKITŰZÉSEK

5.1. Rövid vagy hosszú távon megvalósítandó célkitűzések

Az örmény gazdaságot jelentősen sújtja a világméretű gazdasági és pénzügyi válság. A gazdasági növekedés 2008 második felében visszaesett és a kibocsátás 2009-ben várhatóan 9,5%-kal zsugorodik. A 2009. márciusi árfolyam-leértékelés ellenére, az átutalások és a külföldi tőkebefektetések jelentős visszaesése miatt várhatóan nem csökken a folyó fizetési mérleg hiánya és fennmarad az általános külső finanszírozási szükséglet. A Nemzetközi Valutaalap megállapította, hogy az IMF, a Világbank és más hivatalos donorok által finanszírozandó külső finanszírozási rés 2009-ben 1 113 millió USD-t, 2010-ben pedig 549 millió USD-t tesz ki. Miközben a jelenlegi feltételezések szerint a programot 2009-ben és 2011-ben teljes mértékben finanszírozni fogják, az IMF és a Világbank támogatásán túl 2010-ben további finanszírozási rés marad fenn, amelyet az IMF körülbelül 140 millió USD-ra becsül és amely megfelel a javasolt EU-támogatás összegének.

5.2. A közösségi részvételből adódó többletérték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája

A Közösség pénzügyi támogatása tükrözi az ország – mint az európai szomszédságpolitika és a keleti partnerség résztvevője – stratégiai jelentőségét. A makroszintű pénzügyi támogatás megfelelő eszköz a jelenlegi közösségi támogatás kiegészítéséhez és hozzájárul a teljes mértékben finanszírozott, IMF által támogatott gazdasági kiigazítási programhoz. Ezáltal fontos szinergiák teremthetők a gazdasági reformra és a stabilizációra gyakorolt hatása tekintetében.

5.3. A javaslat céljai, az attól várt eredmények, valamint a kapcsolódó mutatók a tevékenységalapú irányítás keretében

A Gazdasági és Pénzügyi Főigazgatóság „nemzetközi gazdasági és pénzügyek” elnevezésű tevékenységén belül a „harmadik országoknak fizetésimérleg-problémáik megoldásához és külső adósságállományuk fenntarthatóságának visszaállításához nyújtott makroszintű pénzügyi támogatás” célkitűzés a „jólét elősegítése az Európai Unión kívül” általános célkitűzéshez kapcsolódik.

A kapcsolódó mutatók a következők: „a folyó fizetési mérleg egyenlege a GDP arányában”, „a külső adósságállomány a GDP arányában” és a „havi áru- és szolgáltatásimportban kifejezett hivatalos tartalékok”. .

5.4. Végrehajtási módszer (indikatív)

X Centralizált irányítás

X közvetlenül a Bizottság által

( közvetetten, a következőknek történő hatáskör-átruházással:

( végrehajtó ügynökségek

( a Közösségek által létrehozott, a költségvetési rendelet 185. cikkében említettek szerinti szervek

( tagállami közintézmények/közfeladatot ellátó szervek

( Megosztott vagy decentralizált irányítás

( a tagállamokkal

( harmadik országokkal

( Nemzetközi szervezetekkel közös irányítás (nevezze meg)

Megjegyzések:

6. FELÜGYELET ÉS ÉRTÉKELÉS

6.1. Felügyeleti rendszer

A fellépésnek a Bizottság szolgálatai által végzett nyomon követése az örmény hatóságokkal megkötendő egyetértési megállapodásban meghatározandó makrogazdasági és strukturális politikai intézkedések alapján történik. A hatóságoknak rendszeresen tájékoztatniuk kell a Bizottság szolgálatait az intézkedések végrehajtásáról. Az Európai Bizottság Jereváni Küldöttsége szintén tájékoztatást ad a támogatás felügyelete szempontjából lényeges kérdésekről. A Bizottság szolgálatai szoros kapcsolatban maradnak az IMF-fel és a Világbankkal annak érdekében, hogy építhessenek a két szervezet szakértelmére.

6.2. Értékelés

6.2.1. Előzetes értékelés

A Bizottság szolgálatai előzetes értékelést végeztek (a Gazdasági és Pénzügyi Főigazgatóság D3. csoportja).

6.2.2. Időközi/utólagos értékelés nyomán hozott intézkedések (hasonló, korábbi tapasztalatok tanulsága)

Az Örményországnak nyújtott előző makroszintű pénzügyi támogatás utólagos értékelését 2004-ban végezték el. Utólagos értékeléseket hajtottak végre az egykori Szovjetunió egy másik új független államára (Tádzsikisztán) és a Nyugat-Balkán egyes országaira, (Albánia, Bosznia és Hercegovina, valamint Macedónia Volt Jugoszláv Köztársaság) vonatkozóan is. Ezeknek az értékeléseknek az eredményei hasznos tanulságokkal szolgálnak a Örményország javára végzett jelenlegi művelethez.

Az eddig elvégzett értékelések arra a következtetésre jutottak, hogy a makroszintű pénzügyi támogatás a kedvezményezett országban hozzájárul – bár időnként szerény mértékben és közvetetten – a külső fenntarthatósághoz, a makrogazdasági stabilitáshoz és a strukturális reformok végrehajtásához. A legtöbb esetben az MPT-műveletek pozitív hatással voltak a kedvezményezett ország fizetési mérlegére, és hozzájárultak a költségvetés terheinek enyhítéséhez. Szintén hozzájárultak a némileg nagyobb gazdasági növekedéshez.

6.2.3. A későbbi értékelések feltételei és gyakorisága

A tervek szerint az Örményországnak nyújtott támogatás független utólagos értékelését a Gazdasági és Pénzügyi Főigazgatóság többéves értékelési programjának keretében fogják végrehajtani. Erre a végrehajtási időszak lezárultát követően egy vagy két évvel kerül sor.

7. Csalás elleni intézkedések

A Bizottság szolgálatai valamennyi, a Közösség makroszintű pénzügyi támogatását élvező harmadik országban bevezettek egy, a pénzügyi folyamatok és igazgatási eljárások működési értékelésére szolgáló programot, az Európai Közösségek általános költségvetésére alkalmazandó költségvetési rendelet előírásainak teljesítése érdekében.

A Bizottság szolgálatai Örményországban 2004-ben végezték el – megfelelő megbízatással rendelkező külső szakértők segítségével – a támogatás szempontjából releváns pénzügyi folyamatok és igazgatási eljárások megbízhatóságának értékelését, és azt a következtetést vonták le, hogy a fennálló vagyonkezelői környezet nagyjából megfelelő. Az értékelés azonban számos területen megállapította a fejlesztés szükségességét, mindenekelőtt a belső ellenőrzés és az IT-biztonság terén. Az Európai Bizottság új működési értékelést fog készíttetni. Ennek eredményeit fel fogják használni azoknak a speciális szakpolitikai feltételeknek a meghatározásához, amelyek a támogatás folyósításához kapcsolódnak és amelyek célja, hogy erősödjön az örmény államháztartás irányításának hatékonysága, átláthatósága és elszámoltathatósága.

Az Örményországnak nyújtott makroszintű pénzügyi támogatás javasolt jogalapja csalást megelőző intézkedésekről is rendelkezik. Ezeket az intézkedéseket az egyetértési nyilatkozat és a támogatási/hitelmegállapodások részletezik. A tervek szerint a támogatás hatékonyságának, átláthatóságának és elszámoltathatóságának növelése érdekében speciális szakpolitikai feltételeket csatolnak a támogatáshoz, elsősorban az államháztartás irányításának területén. A makroszintű pénzügyi támogatás a Bizottság, beleértve az Európai Csaláselleni Hivatalt (OLAF) és az Európai Számvevőszék felelősségi körébe tartozó vizsgálati, ellenőrzési és pénzügyi ellenőrzési eljárások hatálya alá tartozik.

8. A FORRÁSOK RÉSZLETEZÉSE

8.1. A javaslat célkitűzéseinek pénzügyi költségei

Kötelezettségvállalási előirányzatok, millió EUR (három tizedesjegyig)

2009. év | n+1. év | n+2. év | n+3. év | n+4. év | n+5. év |

Tisztviselők vagy ideiglenes alkalmazottak[12] (XX 01 01.) | A*/AD | 1/3 | 1/3 |

B*, C*/AST |

A(z) XX 01 02. jogcímcsoportból finanszírozott állomány[13] |

A(z) XX 01 04/05. jogcímcsoportból finanszírozott egyéb állomány[14] |

ÖSSZESEN | 1/3 | 1/3 |

8.2.2. A fellépés keretében felmerülő feladatok leírása

Többek között az egyetértési és a támogatási/hitelmegállapodás előkészítése/megtárgyalása, kapcsolattartás a hatóságokkal és a nemzetközi pénzügyi intézményekkel, a kedvezményezett ország gazdasági és strukturális szakpolitikáinak ellenőrzése, ellenőrző látogatások végrehajtása és a bizottsági személyzet jelentéseinek előkészítése, a támogatás irányításával kapcsolatos bizottsági eljárások előkészítése.

8.2.3. A Személyzeti szabályzat hatálya alá tartozó személyi állomány eredete

X A felváltandó vagy meghosszabbítandó program irányításához jelenleg hozzárendelt álláshelyek

( Az n. évre vonatkozó éves politikai stratégia/előzetes költségvetés-tervezet keretében már hozzárendelt álláshelyek

( A következő éves politikai stratégia/előzetes költségvetés-tervezet eljárásának a keretében igénylendő álláshelyek

( Az érintett szolgálat állományán belül átcsoportosítandó álláshelyek (belső átcsoportosítás)

( Az n. évben szükséges, de az éves politikai stratégiában/előzetes költségvetés-tervezetben nem előirányozott álláshelyek

8.2.4. A referenciaösszegbe beletartozó egyéb igazgatási kiadások (XX 01 04/05. – Igazgatási kiadások)

millió EUR (három tizedesjegyig)

01 03 02. költségvetési tétel Makrogazdasági támogatás | n. év | n+1. év | n+2. év | n+3. év | n+4. év | n+5. év és későbbi évek | ÖSSZESEN |

Egyéb technikai és igazgatási segítségnyújtás |

– belső |

– külső 1) Működési értékelés 2) Utólagos értékelés | 0.050 | 0.250 |

Technikai és igazgatási segítségnyújtás összesen | 0.050 | 0.250 |

8.2.5. A referenciaösszegbe bele nem tartozó személyi és kapcsolódó költségek

millió EUR (három tizedesjegyig)

A személyi állomány típusa | n. év | n+1. év | n+2. év | n+3. év | n+4. év | n+5. év és későbbi évek |

Tisztviselők és ideiglenes alkalmazottak (XX 01 01.) | 0.030 | 0.030 |

A(z) XX 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) |

A (referenciaösszegbe bele NEM tartozó) személyi és kapcsolódó költségek összesen | 0.030 | 0.030 |

Számítás – Tisztviselők és ideiglenes alkalmazottak |

Adott esetben hivatkozni kell a 8.2.1. pontra. |

NEM ALKALMAZHATÓ |

Számítás – A(z) XX 01 02. jogcímcsoportból finanszírozott személyi állomány |

Adott esetben hivatkozni kell a 8.2.1. pontra. |

NEM ALKALMAZHATÓ |

8.2.6. A referenciaösszegbe bele nem tartozó egyéb igazgatási kiadások millió EUR (három tizedesjegyig) |

2009. év | n+1. év | n+2. év | n+3. év | n+4. év | n+5. év és későbbi évek | ÖSSZESEN |

XX 01 02 11 01. – Kiküldetések | 0.020 | 0.010 | 0.030 |

XX 01 02 11 02. – Ülések és konferenciák |

XX 01 02 11 03. – Bizottságok[16] |

XX 01 02 11 04. – Tanulmányok és konzultációk |

XX 01 02 11 05. – Információs rendszerek |

2. Egyéb irányítási kiadások összesen (XX 01 02 11.) |

3. Egyéb igazgatási jellegű kiadások (a költségvetési tétel megadása mellett) |

A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen | 0.020 | 0.010 | 0.030 |

Számítás – A referenciaösszegbe bele nem tartozó egyéb igazgatási kiadások |

Három személyzeti kiküldetés egy/két fővel |

[1] A legújabb adatok szerint a GDP csökkenése 2009-ben meghaladja a 10%-ot.

[2] A külső fellépésekre vonatkozó garanciaalap létrehozásáról szóló 2009. május 25-i 480/2009/EK, Euratom tanácsi rendelet (kodifikált változat) 5. cikke. A feltöltés összegének rendelkezésre bocsátása a „garanciaalap feltöltése” sorból történik (01 04 01 14 költségvetési sor).

[3] HL C […], […], […] o.

[4] HL C […], […], […] o.

[5] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390, 2006.12.30., 1.o.)

[6] A Bizottság 2342/2002/EK, Euratom rendelete (HL L 357., 2002.12.31., 1. o.).

[7] Olyan kiadások, amelyek nem tartoznak az érintett xx. cím xx 01. alcíme alá.

[8] 2010. évi előzetes költségvetés-tervezet

[9] A(z) xx. cím xx 01 04. jogcímcsoportja alá tartozó kiadások.

[10] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoportokon kívüli kiadások.

[11] Lásd az intézményközi megállapodás 19. és 24. pontját.

[12] Amelynek költségét NEM fedezi a referenciaösszeg

[13] Amelynek költségét NEM fedezi a referenciaösszeg

[14] Amelynek költségét tartalmazza a referenciaösszeg.

[15] Hivatkozni kell az érintett végrehajtó ügynökség(ek)re vonatkozó pénzügyi kimutatásra.

[16] Nevezze meg a bizottság típusát és azt a csoportot, amelyhez a bizottság tartozik.